|  |
| --- |
| **Atbildes uz saņemtajiem jautājumiem par**  **5.4.1. specifiskā atbalsta mērķa „Saglabāt un atjaunot bioloģisko daudzveidību un aizsargāt ekosistēmas” 5.4.1.1. pasākums „Antropogēno slodzi mazinošas infrastruktūras izbūve un rekonstrukcija Natura 2000 teritorijās”** |
| **MK noteikumi**  Ministru kabineta 2016.gada 2.augusta noteikumi Nr.514 “Darbības programmas “Izaugsme un nodarbinātība” 5.4.1.specifiskā atbalsta mērķa “Saglabāt un atjaunot bioloģisko daudzveidību un aizsargāt ekosistēmas” 5.4.1.1.pasākuma “Antropogēno slodzi mazinošas infrastruktūras izbūve un rekonstrukcija *Natura 2000* teritorijās”(turpmāk – pasākums) īstenošanas noteikumi |
| **Projektu iesniegumu sagatavošana** |
| **Jautājums:**  Mēs vēlētos piedalīties šajā projektu konkursā ar pašvaldības īpašumā esošu objektu, kurš atrodas Gaujas Nacionālā parka teritorijā. Taču Gaujas Nacionālajam parkam nav izstrādāts dabas aizsardzības plāns.  Dabas aizsardzības pārvaldes mājas lapā sacīts, ka GNP ir viena no teritorijām, kurām šāds plāns tiks izstrādāts prioritāri līdz 2020.gadam. Vai šī plāna neesamība jau automātiski izslēdz mūsu iespēju piedalīties konkursā, vai arī ir kāds veids, kā rīkoties šādā gadījumā? |
| **Atbilde:**  Saskaņā ar Latvijas Republikas vides aizsardzības un reģionālās attīstības ministra E.Cilinska 2014.gada 27.februāra rīkojumu Nr.102 „Par dabas aizsardzības plānu darbības termiņa pagarināšanu” Gaujas Nacionālā parka dabas aizsardzības plāna darbības termiņš pagarināts līdz 2018.gada 31.decembrim.  Līdz ar to projekta pieteicējs atbilst nosacījumiem un var pieteikt darbības, kas minētas dabas aizsardzības plānā.  Fakts, ka GNP plānots izstrādāt jaunu dabas aizsardzības plānu, neizslēdz iespēju pieteikties projektam, kamēr plāns vēl ir spēkā esošs. |
| **Jautājums:**  Ja caur privātpersonas nekustamo īpašumu iet tūrisma taka un tur tiek liktas maršruta norādes vai informatīvie stendi, vai tur ir nepieciešams nomas līgums ar īpašnieku? Un vai līgums ir jāiereģistrē zemesgrāmatā? |
| **Atbilde:**  Ja nekustamais īpašums, uz kura paredzēta infrastruktūras izveide, nepieder projekta iesniedzējam vai sadarbības partnerim, tad jābūt panāktai vienošanai ar nekustamā īpašuma īpašnieku vai tā tiesisko valdītāju; 5.4.1.1. pasākuma regulējumā ir paredzēts, ka būvniecības gadījumā tas būs nekustamā īpašuma nomas līgums, bet nelielas infrastruktūras, kā Jūsu minētās norādes, informatīvie stendi, gadījumā pieļaujama ir vienošanās ar zemes īpašnieku vai tās tiesisko valdītāju par šo infrastruktūras elementu izvietošanu uz attiecīgā zemes īpašuma.  Dokumentiem jāpierāda, ka panākta vienošanās ar zemes īpašnieku (-iem) vismaz uz termiņu, kas norādīts kā plānotais infrastruktūras kalpošanas ilgums.  Pasākuma regulējums neuzliek par pienākumu nomas līgumu reģistrēt zemesgrāmatā, ja vien šādu pienākumu neuzliek citi normatīvie akti. Kā arī pasākuma regulējums neprasa atdalīt nomātos zemes gabalus kā atsevišķas zemes vienības – iznomātājs un nomnieks savstarpēji vienojas par veidu, kā nomas līgumā norādīt zemes kadastra vienības daļu, kas tiek iznomāta infrastruktūras būvniecības vajadzībām. |
| **Jautājums:**  MK noteikumos nav norādīts, ka ir nepieciešams ietekmes uz tautsaimniecību novērtējums, bet projektu iesniegumu vērtēšanas kritēriju piemērošanas metodikā kritērijs 3.4.ir ietekmes uz tautsaimniecību novērtējums, par kuru ir jāiegūst vismaz 1 punkts. Vai tas ir palicis no MK noteikumu projekta un kritēriji tiks precizēti? |
| **Atbilde:**  Visi nepieciešamie projekta iesnieguma pielikumi ir minēti Darbības programmas “Izaugsme un nodarbinātība” 5.4.1.specifiskā atbalsta mērķa “Saglabāt un atjaunot bioloģisko daudzveidību un aizsargāt ekosistēmas” 5.4.1.1.pasākuma “Antropogēno slodzi mazinošas infrastruktūras izbūve un rekonstrukcija Natura 2000 teritorijās” projektu iesniegumu atlases nolikumā un to uzskaitījums netiek dublēts attiecīgā pasākuma īstenošanas MK noteikumos. |
| **Jautājums :**  Mērsraga osta aizņem kanālu kurš savieno Baltijas jūru ar Nature 2000 atbalstīto projektu-Engures ezeru. Kanālam ir nopietnas problēmas ar krasta stiprinājumu , kas draud ar ciemata attīrīšanu iekārtu iebrukšanu kanālā un savukārt zivju migrācijas apstāšanos. Vai šī aktivitāte varētu būt interesanta, jo pretēji arī Engures ezeram nav nākotnes?  Kanāla krasta nostiprināšana , kam jābūt pieteikumā? |
| **Atbilde:**  Dabas aizsardzības plānā šāda aktivitāte – kanāla krasta stiprināšana nav paredzēta.  <http://www.daba.gov.lv/upload/File/DAPi_apstiprin/DP_Engures-ez-11.pdf> |
| **Jautājums:**  Projektu atlases nolikuma 4.6. punkts nosaka, ka izmaksu un ieguvumu analīze jāveic tad, ja projektā plānoti ieņēmumi. Pašvaldības plānotajā projekta idejā ieņēmumi nav paredzēti, tātad šāda analīze nav jāveic? |
| **Atbilde:**  Izmaksu un ieguvumu analīze ir minimālā prasība projektam, ja projektā ir plānoti ieņēmumi. Prasība par izmaksu un ieguvumu analīzes veikšanu projektam nav obligāta, ja projektā nav plānots gūt ieņēmumus. |
| **Jautājums:**  Vai vienotais Dabas aizsardzības pārvaldes infrastruktūras stils attiecināms arī uz veselības maršrutu, ja šajā maršrutā plānots izvietot informatīvos stendus? |
| **Atbilde:**  Projektu iesniegumu vērtēšanas kritērijs 2.4. nosaka, ka projekta iesniedzējam ir jāapliecina, ka tiks ievērots Dabas aizsardzības pārvaldes izstrādātais infrastruktūras vienotais stils, kas pieejams tīmekļvietnē; <http://www.daba.gov.lv/public/lat/iadt/iadtvienotais_stils/> ;  Īpaši aizsargājamo dabas teritoriju (ĪADT) vienoto stilu nepieciešams ievērot arī veidojot veselības maršrutus tik tālu, cik tas ir saistošs saskaņā ar ĪADT vienotā stilā noteikto.  ĪADT vienotā stila sadaļā ir noteikts:  *Īpaši aizsargājamo dabas teritoriju* ***vienotā stila prasības informācijas planšetēm******jāņem vērā****, kad uz tām izvieto informāciju par konkrētās īpaši aizsargājamās dabas teritorijas dabas vērtībām, kultūrvēstures objektiem,  atpūtas, sporta,* ***veselību veicinošiem maršrutiem*** *vai citu tekstuālo un vizuālo saturu, kam nav komerciālas reklāmas raksturs*. Minētās vadlīnijas pieejamas:  <http://www.daba.gov.lv/upload/File/VienotaisStils/IADT_VienStils_2011_09-ST_info-plansetes_info_sadalijums.pdf>  Pielikumā pievienojam vizualizāciju, kā varētu izskatīties veselības maršrutu punktu planšete atbilstoši  ĪADT Vienotajam stilam (sk.pielikumu).  Nepieciešamības gadījumā Dabas aizsardzības pārvalde var konsultēt pašvaldības par planšetes maketa sagatavošanu atbilstoši ĪADT Vienotā stila prasībām.  Stenda konstrukcijas, uz kuras stiprināt planšeti, izgatavošanas risinājumus skatīt ĪADT Vienotajā stila sadaļā: <http://www.daba.gov.lv/upload/File/VienotaisStils/IADT_VienStils_2011_08-ST_konstrukc.pdf>  Minētie risinājumi nav pretrunā ar Slimību profilakses un kontroles centra izstrādātajiem ieteikumiem pašvaldībām veselības maršrutu izveidē: [www.spkc.gov.lv/file\_download/3121/Ieteikumi\_Veselibas\_marsrutu\_izveide.pdf](http://www.spkc.gov.lv/file_download/3121/Ieteikumi_Veselibas_marsrutu_izveide.pdf) |
| **Jautājums:**  Nolikuma 4.13.punktā norādīts, ka jāveic ietekmes uz tautsaimniecību novērtējums. Vai ir kāda forma/paraugs, kā tas darāms un kas šajā novērtējumā jāizvērtē? |
| **Atbilde:**  Atbilstoši Jūsu rakstītajam, lai projekts tiku apstiprināts, 3.4.projektu vērtēšanas kritērijā “**Ietekmes uz tautsaimniecību novērtējums” tam ir jāsaņem vismaz 1 punkts.** Lai to  saņemtu;   * Projekta pielikumam ir jābūt pievienotam **vispārīgam plānotā projekta ietekmes uz tautsaimniecību novērtējumu aprakstošā brīvā formā**,kas pamato ietekmi uz galvenajiem ietekmētajiem faktoriem piemēram, rekreācijas resursiem, uzņēmējdarbību un tml., un paredzamā ietekme ir pozitīva   Norādam, ka forma/paraugs  projekta ietekmes uz tautsaimniecību novērtējumam netiek piedāvāta.  *Piemēram, ir pamatots, ka projekta rezultātā vide būs kļuvusi tūristiem pievilcīgāka, būs pieaudzis rekreācijas potenciāls vai būs sekmēta piekļuve teritorijai un līdz ar to ir paredzams, ka palielināsies tūristu skaits jeb, ka tūrisms saglabāsies līdzšinējā līmenī, taču tiks palielināts uzturēšanās ilgums Natura 2000 teritorijā, kas radīs pozitīvu ietekmi uz vietējo uzņēmējdarbību.*  Savukārt, lai minētajā 3.4. projektu vērtēšanas kritērijā **saņemtu 3 punktus**, Projekta iesniegumam ir jābūt pievienotam:   * plānotā projektās ietekmes uz tautsaimniecību novērtējumam pa mērķu (interešu) grupām (teritorijas apmeklētāji, vietējie iedzīvotāji, vietējie uzņēmēji, pašvaldība un tās iedzīvotāji), izmantojot **gan aprakstošo, gan skaitlisko ietekmes noteikšanas metodi**, ietekmei uz vismaz divām mērķu grupām ir jābūt aprēķinātai skaitliskā izteiksmē, paskaidrojot pielietoto aprēķina metodi, un paredzamai ietekmei ir jābūt pozitīvai. *Piemēram, tiek pamatota un aprēķināta ietekme uz vietējiem uzņēmējiem un teritorijas apmeklētājiem:*   *- veicot uzņēmējdarbības ienākumu aprēķinu, pamatojoties uz plānoto tūrisma pieaugumu teritorijā un nosakot tūristu pienesumu (ēdināšanas serviss, viesu mājas, un tml.) finansiālā izteiksmē;*  *- veicot netiešās ietekmes uz teritorijas apmeklētājiem noteikšanu, ņemot vērā piedāvātos rekreācijas resursus, kas kalpo arī veselības uzlabošanai un darba spēju celšanai.*  *Projekta iesniedzējam jāpaskaidro pieņēmumi un jānorāda izmantotās aprēķina metodes.* |
| **Jautājums:**  Vai darbības programmas “Izaugsme un nodarbinātība” 5.4.1.specifiskā atbalsta mērķa “Saglabāt un atjaunot bioloģisko daudzveidību un aizsargāt ekosistēmas” 5.4.1.1.pasākuma “Antropogēno slodzi mazinošas infrastruktūras izbūve un rekonstrukcija Natura 2000 teritorijās” projektu iesniegumu atlasē var iesniegt projektu par Dabas aizsardzības plāna izstrādi? |
| **Atbilde:**  Atbildot uz Jūsu jautājumu , paskaidrojam, ka saskaņā ar MK noteikumu Nr. 514"Darbības programmas "Izaugsme un nodarbinātība" 5.4.1. specifiskā atbalsta mērķa "Saglabāt un atjaunot bioloģisko daudzveidību un aizsargāt ekosistēmas" 5.4.1.1. pasākuma "Antropogēno slodzi mazinošas infrastruktūras izbūve un rekonstrukcija Natura 2000 teritorijās " 26.punktu pasākumā **atbalstāmas ir infrastruktūras izveides, atjaunošanas un pārbūves darbības**, kas paredzētas Natura 2000 teritorijas dabas aizsardzības plānā un vērstas uz:  26.1. augsnes erozijas samazināšanu;  26.2. apmeklētāju plūsmas optimizēšanu, lai saglabātu dabas vērtības un novirzītu apmeklētājus uz mazāk jutīgām teritorijām;  26.3. apmeklētāju informēšanu un uzskaites nodrošināšanu;  26.4. Natura 2000 teritorijas pieejamības nodrošināšanu;  26.5. antropogēnā un eitrofā piesārņojuma mazināšanu;  26.6. veselības maršrutu izveidi, izmantojot dabas aizsardzības plānā paredzēto infrastruktūru.  Līdz ar to Dabas aizsardzības plāna izstrāde nav atbalstāma darbība. |
| **Jautājums:**  jautājums sekojošs: Seminārā dzirdējām, ka projekta iesniegumu varēs iesniegt bez būvprojekta. Bet lasot kvalitātes kritēriju rādītājus, lai mēs iegūtu kaut 1 punktu, mums jābūt būvvaldē iesniegtam būvprojektam minimālā sastāvā. Cik noprotam, tad ja būvvaldē nav iesniegts  būvprojekts minimālā sastāvā, tad mēs nemaz piedalīties nevaram? |
| **Atbilde:**  Lai kritērijā  3.1. “Projekta gatavības pakāpe”, saņemtu nepieciešamo 1 punktu, būvvaldē ir jābūt iesniegtam būvprojektam minimālā sastāvā vai apliecinājuma kartei/paskaidrojuma rakstam par projektā plānotajām 1.grupas būvēm.  Līdz ar to, uz projekta iesniegšanas brīdi nav prasība pēc gatava būvprojekta, bet gan tikai pēc  būvprojekta minimālā sastāvā, kam jābūt iesniegtam būvvaldē.  Sniedzam skaidrojumu izpratnei par “būvprojekts minimālā sastāvā”   1. Būvprojekts minimālā sastāvā  ir nepieciešamais grafisko un teksta dokumentu kopums, kas ataino būves pamatideju (būves apjoms, novietojums, būves lietošanas veids) un ir pamats būvatļaujas izdošanai. 2. Lai saņemtu būvatļauju, Būvvaldē jāiesniedz būvniecības iesniegums un būvprojekts minimālā sastāvā. Ministru kabineta 02.09.2014. noteikumos Nr. 529 'Ēku būvnoteikumi' ir noteikts būvprojekta minimālais sastāvs katram būvniecības veidam. 3. Iesniegtos dokumentus Būvvalde izvērtē un viena mēneša laikā pieņem lēmumu par būvatļaujas ar projektēšanas un būvdarbu uzsākšanas nosacījumiem izdošanu, atteikumu izdot būvatļauju vai būvniecības ieceres publisku apspriešanu.   Tikai pēc Būvvaldes lēmuma par būvatļaujas ar projektēšanas nosacījumiem izdošanas tiek izstrādāts būvprojekts. |
| **Jautājums:**  Vai sadarbības līgumam starp pašvaldību un zemes īpašnieku būs kāds vienots paraugs cfla mājas lapā? |
| **Atbilde:**  Sadarbības līgums tiek slēgts, ja projektā ir sadarbības partneris: cita pašvaldība, Dabas aizsardzības pārvalde vai A/S “Latvijas valsts meži”, bet ar nekustamā īpašuma īpašnieku, kas nav sadarbības partneris, tiek slēgts nomas līgums.  CFLA mājas lapā nav pieejams vienots nomas līguma paraugs. Sadarbības līgumam, kurš tiek slēgts ar projekta sadarbības partneri, VARAM mājas lapā ir atrodami ieteikumi tā slēgšanai: <http://www.varam.gov.lv/lat/fondi/kohez/2014_2020/?doc=18641>  Projekta iesniedzējam un zemes īpašniekam noslēdzot līgumu par nekustamā īpašuma iznomāšanu, tiek ievēroti vispārējie juridiskie principi; saskaņā ar tiem līgumā ietver šādus pamatnosacījumus:   * nomas līguma priekšmets; * iznomātāja un nomnieka personu identificējošie dati; * nomas objekta izmantošanas mērķis; * nomas maksas apmērs, nomas maksas samaksas kārtība, tajā skaitā, paredzot arī nomas maksas apmaksu avansā, nomas maksas pārskatīšanas kārtība, kā arī norēķini par komunālajiem, apsaimniekošanas (piemēram, aukstais un karstais ūdens, kanalizācija, atkritumu izvešana, apkure, elektrība, sanitārtehniskie un tehniskie pakalpojumi) un sakaru pakalpojumiem; * citi iznomāšanas nosacījumi, tai skaitā nepieciešamie kapitālieguldījumi nomas objektā, nomas objekta iznomāšanas mērķis, tiesības nodot nomas objektu vai tā daļu apakšnomā; * līdzēju tiesības un pienākumi; * līdzēju atbildība par līguma neizpildīšanu; * nomas līguma termiņš un tā pagarināšanas nosacījumi; * strīdu izšķiršanas kārtība; * līguma izbeigšanas nosacījumi, tai skaitā vienpusējas tiesības atkāpties no nomas līguma. |
| **Jautājums:**  Pludmalē ir arī glābšanas stacijas ēka, kurā uzturas glābēji sezonas laikā – vai šajā ēkā, izbūvējot drošas telpas pludmales apmeklētājiem, varam projekta attiecināmo izmaksu ietvaros plānot izbūvēt arī nelielu virtuvīti darbiniekiem – glābējiem, lai nodrošinātu normālus darba apstākļus? Pašlaik ēka ir neapmierinošā tehniskā stāvoklī. |
| **Atbilde:**  No jautājumā sniegtās informācijas nav iespējams secināt, kā plānotā glābšanas stacijas ēka un tās rekonstrukcija nodrošinās SAM 5.4.1.1. pasākuma mērķu izpildi, jo no pieejamās informācijas nav saprotams kā minētais objekts samazina antropogēno slodzi, tai skaitā tūrisma, eitrofikācijas, erozijas un vides piesārņojuma iespējamo ietekmi uz īpaši aizsargājamiem biotopiem un sugām. Lūdzam ņemt vērā, ka aktivitātes, kas neatbilst pasākuma mērķim nav iekļaujamas projektā, un arī  plānotās aktivitātes -  virtuves ierīkošana darbiniekiem izmaksas ir kvalificējamas kā aprīkojuma izmaksas,  un šāds pasākums nav iekļaujamas projekta attiecināmajās izmaksās un atbalstāmajās aktivitātēs. |
| **Jautājums:**  Projektu atlases nolikuma 4.6. punkts nosaka, ka izmaksu un ieguvumu analīze jāveic tad, ja projektā plānoti ieņēmumi. Pašvaldības plānotajā projekta idejā ieņēmumi nav paredzēti, bet viena objekta (skatu torņa) realizācijas vieta ir muzeja teritorija, kura ir ierobežota un ar ieejas maksu. Sakiet kā pareizi rīkoties šajā situācijā?! |
| **Atbilde:**  Atbilstoši vēstulē sniegtajai informācijai projekta iesniedzējs projekta ietvaros plāno izbūvēt skatu torni, kas atrodas muzeja teritorijā, kura apmeklēšanai ir jāiegādājas ieejas biļete.  Jauna objekta (skatu torņa) izbūve var radīt papildus sabiedrības interesi, it sevišķi, ja muzeja viens no uzdevumiem ir popularizēt muzeja ekspozīcijas, krājumus un teritoriju kopumā (ieskaitot skata torņa popularizēšanu).  Visu darbību rezultātā palielināsies muzeja kopējie ieņēmumi.  Ņemot vērā minēto, projekta iesniegumam jāpievieno izmaksu – ieguvumu analīze, kas apliecina projekta vērtēšanas kritērija 2.5. “Projekta iesniedzējs ir veicis izmaksu ieguvumu analīzi, ja projektā plānoti ieņēmumi” izpildi, vienlaikus ievērojot Ministru kabineta 2016.gada 2.augusta noteikumu Nr.514 “Darbības programmas "Izaugsme un nodarbinātība" 5.4.1. specifiskā atbalsta mērķa "Saglabāt un atjaunot bioloģisko daudzveidību un aizsargāt ekosistēmas" 5.4.1.1. pasākuma "Antropogēno slodzi mazinošas infrastruktūras izbūve un rekonstrukcija Natura 2000 teritorijās" īstenošanas noteikumi” 24.punkta nosacījumu, t.i., ka plānotie ieņēmumi nepārsniedz projekta ietvaros radītās infrastruktūras uzturēšanas izdevumus.  Ņemot vērā, ka muzeja darbībā nav plānots (faktiski nav iespējams) nodalīt ieņēmumus, kas radīsies no torņa uzbūvēšanas muzeja teritorijā, tad izmaksu – ieguvumu analīze būtu jāsastāda par visu muzeja pamatdarbību, salīdzinot divus variantus “**ja muzeja teritorijā nav uzbūvēts tornis**” un “**ja muzeja teritorijā ir uzbūvēts tornis**”.  Papildus minētajam, ierosinām projekta iesniedzējam izvērtēt iespēju projekta ietvaros būvēt skatu torni blakus muzeja teritorijai, kura piekļuvei sabiedrībai būs bezmaksas, ja šāds torņa izvietojums nav pretrunā ar dabas aizsardzības plāna nosacījumiem un to ir akceptējusi Dabas aizsardzība pārvalde.  Vēršam uzmanību, ka izmaksu un ieguvumu analīzi jāizstrādā atbilstoši Vides aizsardzības un reģionālās attīstības ministrijas izstrādātajiem metodiskajiem norādījumiem, kas pieejama tīmekļvietnē - [http://www.varam.gov.lv/lat/fondi/kohez/2014\_2020/?doc=18641](http://www.varam.gov.lv/lat/fondi/kohez/2014_2020/?doc=18641#_blank) |
| **Jautājums:**  Darbības programmas “Izaugsme un nodarbinātība” 5.4.1.specifiskā atbalsta mērķa “Saglabāt un atjaunot bioloģisko daudzveidību un aizsargāt ekosistēmas” 5.4.1.1.pasākuma “Antropogēno slodzi mazinošas infrastruktūras izbūve un rekonstrukcija Natura 2000 teritorijās” projektu iesniegumu atlases nolikuma 4.18. punkts nosaka, ka projekta iesniedzējs iesniedz  -projekta iesniedzēja un sadarbības partnera (ja attiecināms) apliecinājums par tiesībām veikt būvdarbus zemesgabalos, kur projekta ietvaros paredzēti būvdarbi (attiecināms uz infrastruktūras izbūvi, par kuru uz projekta iesnieguma iesniegšanas dienu ir izstrādāts tehniskais projekts) un/vai projekta iesniedzēja apliecinājums par šādu tiesību iegūšanu pirms būvdarbu uzsākšanas (attiecināms uz infrastruktūras izbūvi, par kuru uz projekta iesnieguma iesniegšanas dienu nav izstrādāts tehniskais projekts); |
| **Atbilde:**  Projekta iesniedzējam un sadarbības partnerim (ja attiecināms)  projekta iesniegumam pielikumā ir jāpievieno apliecinājums brīvā formā par tiesībām veikt būvdarbus zemesgabalos un/vai par šādu tiesību iegūšanu, norādot, ka zeme pieder pašvaldībai un/vai ir noslēgts nekustamā īpašuma nomas līgums, kas paredz būvniecības tiesības,  vai jāapliecina, ka tiks nodrošinātas šādas tiesības pirms būvdarbu uzsākšanas (gadījumā, ja ir noslēgts nodoma protokols/vienošanās par nekustamā īpašuma nomu projekta apstiprināšanas gadījumā un minētos nodomu protokolus/vienošanās pievienojot projekta iesniegumam).  Minētajam apliecinājumam ir jāsniedz pārskatāmu informāciju par nekustamajiem  īpašumiem, kur projekta ietvaros paredzēti būvdarbi, to  īpašumtiesībām un jāapliecina pašvaldības tiesības veikt minētajos īpašumos projektā paredzētās darbības projekta apstiprināšanas gadījumā.  Šāds apliecinājums neatbrīvo projekta iesniedzēju un sadarbības partneri (ja attiecināms)  no pienākuma projekta iesniegumam pievienot zemes nomas līgumus, vienošanās dokumentus ar nekustamā īpašuma, kurā paredzēta projekta īstenošana, īpašniekiem, ja tādi ir noslēgti pirms projekta iesnieguma iesniegšanas. |
| **Jautājums:**  Sakiet lūdzu vai DAP dokumenti projekta atzinuma saņemšanai ir jāiesniedz obligāti līdz 24.11. ( Kā ir minēts prezentācijas materiālos) vai līdz 06.12.( kas sanāk šīs 30 dienas pirms projekta pieteikuma iesniegšanas CFLA)? |
| **Atbilde:**  Saskaņā ar 02.08.2016. MK noteikumu Nr.514 Darbības programmas "Izaugsme un nodarbinātība" 5.4.1. specifiskā atbalsta mērķa "Saglabāt un atjaunot bioloģisko daudzveidību un aizsargāt ekosistēmas" 5.4.1.1. pasākuma "Antropogēno slodzi mazinošas infrastruktūras izbūve un rekonstrukcija Natura 2000 teritorijās" īstenošanas noteikumi (turpmāk – MKN 514)  21.punktu Projekta iesniedzējs vismaz 30 darbdienas pirms projekta iesnieguma iesniegšanas termiņa pārvaldē iesniedz:  21.1. informāciju par projektā plānoto infrastruktūru, tai skaitā būvprojektu minimālā sastāvā vai būvprojektu un atbilstošas izšķirtspējas kartogrāfisko materiālu ne mazākā mērogā kā 1 : 10 000 ar piesaisti Latvijas ģeodēzisko koordinātu sistēmai, kurā redzamas plānotās infrastruktūras izveides vietas, reljefs un blakus sastopamās dabas vērtības, lai saņemtu atzinumu par projektā plānoto darbību atbilstību dabas aizsardzības plānam un par kompleksu pieeju izveidojamās infrastruktūras plānošanā;  21.2. aprēķinu par projekta ietekmi uz iznākuma rādītāja sasniegšanu, lai saņemtu atzinumu par aprēķina atbilstību pārvaldes izstrādātajai metodikai.  Līdz ar to 24.11. ir pēdējais datums lai līdz iesniegšanas termiņa beigām 06.01.2017. būtu pilnas 30 darbadienas. |
| **Jautājums:**  Vai būvprojekta minimālā sastāva izstrādātājs jāizvēlas piemērojot cenu aptaujas procedūru?( vai šajā situācijā, steidzīgo termiņu ietekmē to drīkstam brīvi izvēlēties, protams, ievērojot likumu) |
| **Atbilde:**  Atbilstoši MKN 514 30.punktam, projekta ietvaros iepirkumus veic saskaņā ar publiskos iepirkumus regulējošo normatīvo aktu prasībām. Attiecīgi arī būvprojekta minimālā sastāvā izstrādāšanai jāveic iepirkums atbilstoši Publisko iepirkumu likumam, ņemot vērā plānoto līgumcenu. Ja plānotā līgumcena nepārsniedz 4000.00 *euro*, ir jāveic zemsliekšņa iepirkums: jāaptaujā potenciālie pretendenti, izvēloties saimnieciski izdevīgāko piedāvājumu, procesu protokolējot. Vairāk par zemsliekšņa iepirkumu veikšanu lūdzam skatīt: <http://cfla.gov.lv/lv/jaunumi/2012/par-tirgus-izpeti-apliecinosiem-dokumentiem-izdrukam-un-skaidrojumiem-zemslieksna-iepirkumiem> |
| **Jautājums:**  Vai būvprojekta minimālā sastāva izstrādātājs jāizvēlas piemērojot cenu aptaujas procedūru?( vai šajā situācijā, steidzīgo termiņu ietekmē to drīkstam brīvi izvēlēties, protams, ievērojot likumu) |
| **Atbilde:**  Atbilstoši MKN 514 30.punktam, projekta ietvaros iepirkumus veic saskaņā ar publiskos iepirkumus regulējošo normatīvo aktu prasībām. Attiecīgi arī būvprojekta minimālā sastāvā izstrādāšanai jāveic iepirkums atbilstoši Publisko iepirkumu likumam, ņemot vērā plānoto līgumcenu. Ja plānotā līgumcena nepārsniedz 4000.00 *euro*, ir jāveic zemsliekšņa iepirkums: jāaptaujā potenciālie pretendenti, izvēloties saimnieciski izdevīgāko piedāvājumu, procesu protokolējot. Vairāk par zemsliekšņa iepirkumu veikšanu lūdzam skatīt: <http://cfla.gov.lv/lv/jaunumi/2012/par-tirgus-izpeti-apliecinosiem-dokumentiem-izdrukam-un-skaidrojumiem-zemslieksna-iepirkumiem> |
| **Jautājums:**  Kā lai mēs nodrošinām to, ka pilno būvprojektu pēc tam izstrādās tie paši izstrādātāji, kas būvprojekta minimālā sastāvu, ja visticamāk būs jāveic iepirkums projektēšanas darbiem? |
| **Atbilde:**  Lai nodrošinātu, ka pilno būvprojektu izstrādā tie paši izstrādātāji, jāveic kopīgs iepirkums gan par būvprojekta minimālā sastāva izstrādi, gan par būvprojekta izstrādi.  Pretējā gadījumā, ja  laika trūkuma dēļ šādu iepirkumu nav iespējams veikt, un  abi iepirkumi – gan būvprojekta minimālā sastāva izstrāde, gan par būvprojekta izstrāde tiks veikta atsevišķi, pastāv risks, ka  izstrādātājs nebūs viens un tas pats, kā arī risks, kas tas būs uzskatāms par sadalītu iepirkumu daļās. |
| **Jautājums:**  Kad ir pēdējais termiņš pilna būvprojekta iesniegšanai CFLA( projekta apstiprināšanas gadījumā) ? |
| **Atbilde:**  Lai kritērijā  3.1. “Projekta gatavības pakāpe” saņemtu minimāli nepieciešamo 1 punktu, būvvaldē ir jābūt iesniegtam būvprojektam minimālā sastāvā vai apliecinājuma kartei/paskaidrojuma rakstam par projektā plānotajām 1.grupas būvēm.  Līdz ar to, uz projekta iesniegšanas brīdi nav prasība pēc gatava būvprojekta, bet gan tikai pēc  būvprojekta minimālā sastāvā, kam jābūt iesniegtam būvvaldē.  Sniedzam skaidrojumu izpratnei par “būvprojekts minimālā sastāvā”:  1)            Būvprojekts minimālā sastāvā  ir nepieciešamais grafisko un teksta dokumentu kopums, kas ataino būves pamatideju (būves apjoms, novietojums, būves lietošanas veids) un ir pamats būvatļaujas izdošanai.  2)            Lai saņemtu būvatļauju, Būvvaldē jāiesniedz būvniecības iesniegums un būvprojekts minimālā sastāvā. Ministru kabineta 02.09.2014. noteikumos Nr. 529 'Ēku būvnoteikumi' ir noteikts būvprojekta minimālais sastāvs katram būvniecības veidam.  3)            Iesniegtos dokumentus Būvvalde izvērtē un viena mēneša laikā pieņem lēmumu par būvatļaujas ar projektēšanas un būvdarbu uzsākšanas nosacījumiem izdošanu, atteikumu izdot būvatļauju vai būvniecības ieceres publisku apspriešanu.  Tikai pēc Būvvaldes lēmuma par būvatļaujas ar projektēšanas nosacījumiem izdošanas tiek izstrādāts būvprojekts. |
| **Jautājums:**  Par publicitāti – ja pareizi sapratu, tad nepieciešama tikai informācija web lapā un informatīvais stends dabas objektā. Vai var plānot arī papildus publikācijas projektam- piemēram, maksas publicitāti reģionā laikrakstā, sižets Latgales Rodi, Latgales televīzijām? Ja, ja attiecināmi ir 1 % no kopējās summas, tad web lapas pašvaldībām jau ir tā būs bez maksas, būs jāizgatavo tikai viens informatīvs stends. |
| **Atbilde:**  Var plānot arī papildus publikācijas projektam- piemēram, maksas publicitāti reģionā laikrakstā, sižets Latgales Rodi, Latgales televīzijām……. tikai tās tad būs neattiecināmās projekta izmaksas, jo projekta attiecināmajās izmaksās iekļauj ar projekta darbībām tieši saistīto obligāto publicitātes pasākumu izmaksas, nepārsniedzot 1% no tiešajām attiecināmajām izmaksām.  Saskaņā ar  MK noteikumu Nr.514 “Darbības programmas "Izaugsme un nodarbinātība" 5.4.1. specifiskā atbalsta mērķa "Saglabāt un atjaunot bioloģisko daudzveidību un aizsargāt ekosistēmas" 5.4.1.1. pasākuma "Antropogēno slodzi mazinošas infrastruktūras izbūve un rekonstrukcija Natura 2000 teritorijās" īstenošanas noteikumu” (MK noteikumi) 36.2. apakšpunktu ir noteikts, ka projekta neattiecināmās izmaksas ir izmaksas, kas  nav noteiktas šo noteikumu [28.](http://likumi.lv/ta/id/284031-darbibas-programmas-izaugsme-un-nodarbinatiba-5-4-1-specifiska-atbalsta-merka-saglabat-un-atjaunot-biologisko-daudzveidibu#p28)un [33. punktā](http://likumi.lv/ta/id/284031-darbibas-programmas-izaugsme-un-nodarbinatiba-5-4-1-specifiska-atbalsta-merka-saglabat-un-atjaunot-biologisko-daudzveidibu#p33), bet **ir atbalstāmās darbības** saskaņā ar šo noteikumu [26. punktu](http://likumi.lv/ta/id/284031-darbibas-programmas-izaugsme-un-nodarbinatiba-5-4-1-specifiska-atbalsta-merka-saglabat-un-atjaunot-biologisko-daudzveidibu#p26), ir norādītas tehniskajā projektā vai ir nepieciešamas projekta mērķa sasniegšanai. Līdz ar to, ja publikācija laikrakstā ir saistīta ar projekta mērķa sasniegšanu, šādas izmaksas drīkst iekļaut projektā kā neattiecināmās izmaksas.  **Obligātās publicitātes prasības** attiecībā uz 5.4.1.1.pasākumu ir:   * projekta īstenošanas laikā izvietots **informatīvais plakāts:** tas irjāizvieto, ja Projekta ietvaros ir iegādātas iekārtas vai veikti infrastruktūras uzlabošanas darbi vai būvniecības darbi un projektam piešķirtais kopējais publiskais finansējums nepārsniedz 500 000 euro   Pastāvīgs informatīvais stends jeb informatīvā plāksne nav nepieciešama: tā ir obligāta, ja Projekta ietvaros ir iegādātas iekārtas vai veikti infrastruktūras uzlabošanas darbi vai būvniecības darbi un projektam piešķirtais kopējais publiskais finansējums pārsniedz 500 000 euro   * **informācija iesniedzēja mājas lapā - s**askaņā ar MK noteikumu 37.2.apakšpunktu informācijas aktualizēšana finansējuma saņēmēja tīmekļa vietnē par projekta īstenošanu paredzēta ne retāk kā reizi trijos mēnešos.   Detalizētas prasības un rekomendācijas informatīvā plakāta noformējumam un izvietojumam un finansējuma saņēmēja tīmekļa vietnē ievietojamai informācijai ir skaidrotas Finanšu ministrijas 2015.gada 10.jūlija “Eiropas savienības fondu 2014-2020.gada plānošanas perioda publicitātes vadlīnijas Eiropas Savienības fondu finansējuma saņēmējiem”(<http://www.esfondi.lv/upload/00-vadlinijas/vadlinijas_2015/ES_fondu_publicitates_vadlinijas_2014-2020_13.07.2015.pdf> |